google/wiki40b huggingface dataset:
Turpan tmavý

Výskyt a stav na Slovensku

Odhadovaný počet zimujúcich jedincov 10 – 50. Ekosozologický status v roku 1995 Im – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia L - lokalizovaný.
Mauries

Poloha

Obec má rozlohu 5,49 km². Najvyšší bod je položený 221 m n. m. a najnižší bod 103 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-Vaudey

Poloha

Obec má rozlohu 5,55 km². Najvyšší bod je položený 306 m n. m. a najnižší bod 234 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Evanjelický kostol v Roštári

História

Roštársky kostol vznikol pravdepodobne koncom 13. či na začiatku 14. storočia ako jednoduchá jednoloďová stavba s typicky pravouhle ukončenou svätyňou. Pôvodne bol kostol zasvätený sv. Ondrejovi. Niektorí autori uvádzajú, že jeho predchodcom bola staršia stavba. Interiér kostola bol v priebehu 15. storočia doplnený o gotickú výmaľbu, podobne ako v kostoloch v susedných obciach Koceľovce či Ochtiná. Počas Reformácie sa kostola stal evanjelickým, vznikol tu jeden z prvých evanjelických cirkevných zborov v Gemeri už v roku 1590. Evanjelici kostol upravili podľa svojich potrieb, kedy došlo k zatretiu výmaľby. V kostole sa v roku 1604 konala seniorálna schôdza na ktorej gemerskí evanjelici prijali svoj prvý cirkevný zákon, tzv. Roštárske články, ktoré neskôr potvrdil palatín Juraj Turzo. V roku 1689 postihol kostol ničivý požiar po ktorom bolo nutné stavbu obnoviť. V tomto období sa do kostola dostalo súčasné barokové zariadenie. Kostol prešiel obnovou v roku 1935 a v 50. rokoch. V roku 1977 boli reštaurované dochované fragmenty výmaľby. Posledná obnova kostola sa uskutočnila v roku 2005, kedy dostal nové zastrešenie.

Architektúra kostola

Evanjelický kostol sa nachádza uprostred obce v opevnenom areáli. Ide o typickú ranostredovekú vidiecku stavbu, čiže o jednolodie s pravouhlo ukončenou svätyňou. Kostol má západne predstavanú vežu a severne orientovanú sakristiu. Z gotického obdobia pochádza lomený oblúk portálu a krížová klenba v presbytériu. Na veži sa dochovali všetky pôvodné gotické okná. V interiéri boli sondami odkryté zvyšky malieb vyhotovených technikou secco. Ide o výjavy Kľaňania sa troch kráľov a sv. Alžbety. Z dôvodu ich zachovania boli sondy po dokončení výskumu prekryté vápnom. Nie je vylúčené, že v budúcnosti dôjde k ďalším objavom. Loď bola nanovo zaklenutá v baroku. V tejto etape došlo aj k úprave formátu okien. V interiéri sa nachádza hodnotné barokové zariadnie, oltár a kazateľnica. Drevený barokový oltár z roku 1724 nesie ústredný obraz Kalvária s plastikou ukrižovaného Krista, na predele sa nachádza obraz Poslednej večere a na vrchole oltára Vzkriesený Kristus. Oltár bol po niekoľkoročnom reštaurovaní v roku 2016 vrátený do kostola. Za jeho reštaurovanie získal Oblastný reštaurátorský ateliér Bratislava cenu Fénix - kultúrna pamiatka roka 2016, udeľovanú MK SR. Oltár s bohatou sochárskou a maliarskou výzdobou zreštauroval odborný tím reštaurátorov pod vedením akad. mal. Alexandry Šulíkovej a metodickým vedením Mgr. Zuzany Benčekovej Tahy v časovom období 2012-2016. Zreštaurovaním  pamiatky hlavného oltára z ev.a.v. kostola v Roštári sa podarilo reštaurátorom obnoviť pamiatke jej pôvodné jedinečné hodnoty a fond gemerských pamiatok bol takto rozšírený o ďalší vzácny prírastok kultúrneho dedičstva. Kazateľnica slohovo náleží k oltáru a je na nej zobrazený Kristus Spasiteľ a štyria evanjelisti.
Étriac

Poloha

Obec má rozlohu 9,47 km². Najvyšší bod je položený 149 m n. m. a najnižší bod 57 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Poljak

Život

Fotografii sa venoval profesionálne ako komerčný reportér, fotograf vo Vojenskom zemepisnom ústave, v štátnom filme alebo zdravotníctve. Fotografoval však najmä ako amatér, predovšetkým zákutia Bratislavy.
Na svojich fotografiách ukazuje mnohorakú tvár mesta v zime, večer pri západoch slnka. Podobný princíp - redukciu podrobností bohatým využitím tieňa a nedostatku svetla, kontrast tmavých a jasných partií - sprevádza aj jeho krajinárske práce. Viac ako o podobe krajiny hovoria o emóciách, ktoré vyvoláva.
Sociálna sieť (internet)

Využitie sociálnych sietí

Atraktivita a popularita sociálnych sietí stúpa najmä vďaka možnostiam využitia, ktoré siete ponúkajú a stále rozširujú. Súkromná komunikácia a prezentácia svojich názorov je považovaná za primárnu možnosť, ktorú sociálne siete poskytujú. Medzi ďalšie možnosti využitia patrí: zábava, informačná možnosť sociálnych sietí, pracovné alebo marketingové účely, študijné účely a na aktivitu a komunikáciu v rámci školy.
Transition Region and Coronal Explorer

Popis

TRACE je trojosovo stabilizovaná družica, vybavená štyrmi panelmi slnečných batérií s priemerným príkonom 85 wattov (maximálne 222 W), dobíjajúcimi akumulátorovú batériu s kapacitou 9 Ah. Nesie ďalekohľad typu Cassegrain s ohniskovou vzdialenosťou 8,66 m a priemerom hlavného zrkadla 0,3 m a sekundárneho s priemerom 60 mm pre pozorovanie slnečnej koróny, chromosféry a prechodovej oblasti medzi slnečným povrchom a extrémne horúcimi vrstvami atmosféry v oblasti extrémneho ultrafialového žiarenia (17-160 nm). Pripojená kamera má zorné pole s rozmermi 8,5'× 8,5' a rozlišovaciu schopnosť 1". Príkon slnečných batérií činí 200 W. Ako doplňujúci experiment nesie vzorku nových veľmi výkonných fotovoltaických článkov. Telemetrický systém pracuje v pásme S, má výkon výkon 2 W a prenosová rýchlosť je 2,25 Mbit/s. Palubná polovodičová záznamová jednotka má kapacitu 300 MB. Orientačný a stabilizačný systém využíva pre zistenie orientácie jeden digitálny a šesť hrubých detektorov Slnka, tri inerciálne meracie gyroskopy a trojosí magnetometer. Ako výkonné prvky potom slúžia tri magnetické cievky a štyri silové zotrvačníky.
Assenoncourt

Poloha

Obec má rozlohu 16,69 km². Najvyšší bod je položený 253 m n. m. a najnižší bod 210 m n. m.

Obyvateľstvo

Počet obyvateľov obce je 131 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
1. vodnopólová liga žien 1994

Systém súťaže

Hrala sa iba základná časť, a to turnajovým spôsobom. Hrali sa 4 turnaje.
Široká (vrch vo Vysokých Tatrách)

Turizmus

Široká nie je turisticky prístupná.
Ranville

Poloha

Obec má rozlohu 8,42 km². Najvyšší bod je položený 49 m n. m. a najnižší bod 1 m n. m.

Obyvateľstvo

Počet obyvateľov obce je 1668 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lano (Samoa)

Geografia

Dedina sa nachádza na východnom pobreží ostrova Savai’i. Na sever od dediny sa nachádza dedina Asaga.
Ján Bohdan Hroboň

Životopis

Ján Bohdan Hroboň sa narodil dňa 6. marca 1938 v Martine. Jeho otcom bol Ján Vladimír Hroboň, evanjelický farár, ktorý sa stal jeho vzorom. Mal dvoch mladších bratov. Matka Anna pochádzala zo známej martinskej evanjelickej a národne uvedomelej rodiny Štarkovcov. Bola tajomníčkou Živeny. Zomrela, keď mal Ján Bohdan 8 rokov. Rodina sa krátko nato presťahovala zo Sabinova do Rimavskej Soboty. Tam vyštudoval na gymnáziu a rozhodol sa stať sa kňazom, rovnako ako jeho otec. Absolvoval teologickú fakultu v Modre, kam bola presťahovaná z Bratislavy v 50. rokoch, v období tvrdej ateizácie. Vždy bol rozhodným odporcom a vytrvalým kritikom bývalého režimu. Ordinovaný bol v roku 1960 a stal sa tak 5. generáciou farárov v rodine Hroboňovcov.
Počas základnej vojenskej služby v Jičíne sa zoznámil so svojou manželkou Miladou, rod. Krištufovou. Zobrali sa v roku 1964 v Rimavskej Sobote. V tom čase bol kaplánom v Košiciach. Ako námestný farár nastúpil do Jelšavskej Teplice. Tam sa im narodila dcéra Elena. V rokoch 1966 až 1972 pôsobil v cirkevnom zbore Ratkovské Bystré. Vtedy sa im narodili traja synovia – Ján, Bohdan a Ľudovít.
Juillan

Poloha

Obec má rozlohu 8,2 km². Najvyšší bod je položený 437 m n. m. a najnižší bod 309 m n. m.

Obyvateľstvo

Počet obyvateľov obce je 4 020 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Harry Potter a Fénixov rád (film)

Dej

Harry sa vracia do Rokfortu, aby začal piaty ročník štúdia. Zistí, že väčšina čarodejníckej komunity si myslí, že jeho príbeh o stretnutí s Lordom Voldemortom je len lož a pochybujú o jeho čestnosti. A čo je ešte horšie, Minister Mágie, Cornelius Fudge, vymenoval novú učiteľku Obrany proti čiernej mágii, pokryteckú profesorku Dolores Umbridgeovú. Jej "Ministerstvom schválené" kurzy obrannej mágie však mladých čarodejníkov neučia nič o boji so skutočnými Temnými silami, ktoré ich ohrozujú. Takže na podnet svojich priateľov Hermiony a Rona vezme Harry veci do vlastných rúk. Tajne sa stretne s malou skupinou študentov, ktorí si dajú meno Dumbledorova armáda. Harry ich začne učiť, ako sa majú brániť proti Čiernej mágii a pripravuje odvážnych mladých čarodejníkov na mimoriadne náročný a nebezpečný súboj...
Monfaucon (Hautes-Pyrénées)

Poloha

Obec má rozlohu 10,38 km². Najvyšší bod je položený 281 m n. m. a najnižší bod 157 m n. m.

Obyvateľstvo

Počet obyvateľov obce je 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martina Šimkovičová

Biografia

Pôvodne chcela byť herečkou, no pre chorobu zmeškala skúšky, takže vyštudovala pedagogiku - odbor špeciálna pedagogika a logopédia. V roku 1998 nastúpila do súkromnej televízie Markíza, ktorá vznikla 1996. Najprv moderovala športové spravodajstvo, potom s Patrikom Švajdom hlavné večerné spravodajstva.
Z prvého manželstva má dcéru Petru (1990). V roku 2005 sa znova vydala za automobilového pretekára Igora Šimkoviča. V roku 2003 sa jej narodil syn Marko - už v tomto vzťahu. Televíznu kariéru prerušila z dôvodu narodenia dcéry Sofie (2013), o dva roky neskôr sa chcela znovu vrátiť na obrazovku. Začala moderovať vlastnú reláciu - Reflex Špeciál, tú však kvôli nízkej sledovanosti stiahli z vysielania. V Markíze pôsobila takmer 18 rokov. Odišla po tom, ako na facebooku zverejnila hanlivé vyjadrenia na adresu utečencov. Krátko po tom prešla do konšpiračnej televízie, ktorá po pár mesiacoch zanikla. Vo voľbách 5. marca 2016 sa dostala do parlamentu ako číslo 3 na kandidátke novej strany Borisa Kollára Sme rodina, keď získala 38 784 hlasov. Po dvoch mesiacoch a pôsobení vo výbore pre ľudské práva a práva menšín stranu opustila pre nezhody.
Saint-Benin-d’Azy (obec)

Poloha

Obec má rozlohu 35,8 km². Najvyšší bod je položený 398 m n. m. a najnižší bod 202 m n. m.

Obyvateľstvo

Počet obyvateľov obce je 1 302 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Quay-Perros

Poloha

Obec má rozlohu 4,72 km². Najvyšší bod je položený 96 m n. m. a najnižší bod 4 m n. m.

Obyvateľstvo

Počet obyvateľov obce je 1 469 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oriol

Dejiny

Sídlo vzniklo pravdepodobne už v 12. storočí. V roku 1556 tu bola postavená pevnosť na obranu južných hraníc Moskovskej Rusi. V rokoch 1611 a 1615 bolo zničené nájazdmi poľských vojsk. V 18. storočí tu vznikli jedny z prvých manufaktúr v Rusku; k ďalšiemu hospodárskemu rozvoju prispela výstavba ciest a železníc (Oriol leží na dôležitom cestnom a železničnom ťahu Moskva - Kursk - Charkov - Sevastopoľ, ktorý sa v meste križuje s traťou Briansk - Jelec). Mesto utrpelo ťažké škody počas nacistickej okupácie (1941-1943). Po oslobodení mesta Stalin nariadil víťazné salvy v Moskve, ktoré sa neskôr opakovali pri oslobodení každého väčšieho sovietsko mesta.
Olaf Helmer

Olaf Helmer-Hirschberg je americký matematik, prognostik a futurológ.

Profil

Narodil sa v Berlíne. V rokoch 1946 až 1968 pracoval v RAND Corporation, kde bol vedúcim matematikom. Je spoluautorom metódy Delphi - Delphi Method. V roku 1958 založil Insitute for the Future. Pôsobil ako emeritný profesor na University of Southern California v Kalifornii v USA.
Černochov

Polohopis

Obec leží v južnej časti Východoslovenskej nížiny, na juhozápadnom úpätí Zemplínskych vrchov.

Dejiny

Tunajšie sídlisko vzniklo už pred 13. storočím. Prvá písomná zmienka o dedine je z roku 1298. Okolo roku 1440 malo sídlisko približne 15 domov, v roku 1600 už pozostávalo z 20 poddanských domov. Neskôr sa počet obyvateľov i domov výrazne menil. V roku 1715 tu bolo 15 obývaných domov, v roku 1720 tu bolo iba 12 poddanských domácností, v roku 1828 bolo v obci 53 domov a 397 obyvateľov, v roku 1900 mala 470 a v roku 1970 420 obyvateľov. Obyvateľstvo sa zaoberalo poľnohospodárstvom, ovocinárstvom a vinohradníctvom.
Tibor Višňovský

Klubový hokej

S hokejom začínal v klube VTJ Topoľčany, jeho extraligové pôsobenie je späté predovšetkým s klubom HK 36 Skalica, kde odohral 16 sezón.

Reprezentácia

V slovenskej reprezentácii odohral 4 zápasy, strelil 1 gól.
(štatistické údaje v článku sú z 23. októbra 2013)
Enval

Poloha

Obec má rozlohu 4,87 km². Najvyšší bod je položený 720 m n. m. a najnižší bod 378 m n. m.

Obyvateľstvo

Počet obyvateľov obce je 1 410 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pecos (rieka)

Pecos je ľavostranný prítok Rio Grande.
Pramení vo vrchoch Sangre de Cristo v blízkosti Santa Fe v Novom Mexiku. Spočiatku je rieka sýtená pomerne stabilným zdrojom zrážkovej vody vo vrchoch v oblasti svojho prameňa. Svojím ďalším postupom sa rieka ocitá v čoraz suchších oblastiach a vodu priberá len sporadicky. Aj napriek svojej dĺžke priemerné prietoky rieky Pecos nepresahujú na jej dolnom úseku 10 m³/s za sekundu.
V pramennej oblasti rieka tečie smerom na juh, potom na juhovýchod. Neskôr sa Pecos opäť stáča a pomedzi pláň Llano Estacado a vrchy Sacramento tečie opäť na juh. Po prekročení južnej hranice Nového Mexika rieka tečie cez Texas, kde znova naberá juhovýchodný smer. Pecos sa napokon v blízkosti mexickej hranice vlieva do Rio Grande.
Charmander

Charakteristika

Charmandera je možné získať len v regióne Kanto, avšak prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len ako štartovný pokémon od profesora Oaka v hrách Pokémon Red a Blue alebo od jedného trénera na ceste číslo 24 v hre Pokémon Yellow.
Charmander je oranžovej farby a na konci jeho chvostíka má plamienok, ktorý požíva na ohnivý útok Ember. Tento plamienok si veľmi chráni, lebo nesmie dovoliť, aby zhasol. Má veľké zelené oči. Na 16. úrovni sa vyvíja na Charmeleona.
Dvojnásobné zranenie Charmanderovi spôsobujú útoky vodného, zemného a kamenného typu. Malé zranenia mu spôsobujú útoky ohnivého, trávnatého, ľadového, chrobačieho a oceľového typu. V hrách Pokémon Red, Blue a Yellow mu ľadové útoky spôsobujú plné zranenie a oceľový typ sa tam nenachádza.
Poinsenot

Poloha

Obec má rozlohu 7,26 km². Najvyšší bod je položený 494 m n. m. a najnižší bod 370 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mosad le-alija Bet

Mosad le-alija Bet (hebr. : המוסד לעלייה ב, angl. : Foundation for Immigration B) bola jedna zo zložiek Hagany. Náplňou jeho činnosti bolo zaisťovanie nelegálnej židovskej imigrácie do Palestíny. Mosad le-alija Bet vykonával činnosť od svojho vzniku v roku 1938, až do roku 1953. Názov Mosad alijah Bet je odvodený od tzv. „druhej prisťahovaleckej vlny“ (Bet = B), ktorá, na rozdiel od (legálnej, Britmi povolenej) Alija A, bola nelegálna.
Mosad le-alija Bet bol oficiálne založený 29. apríla 1939. Činnosť ale neoficiálne začal o rok skôr, v roku 1938. Hlavným dôvodom na založenie organizácie bol narastajúci tlak britskej správy na obmedzenie židovskej imigrácie do Palestíny. Aktivity Mosad le-alija Bet sa v začiatkoch sústreďovali do Atén, neskôr sa centrum presunulo do Paríža.
Významné úspechy dosiahol Mosad už v prvom roku činnosti. Počas 50 plavieb (imigrácia do Palestíny najčastejšie smerovala cez more) bol schopný do Palestíny dopraviť 20 tisíc židovských prisťahovalcov. V období druhej svetovej vojny bola imigračná činnosť Mosadu prakticky paralyzovaná. Svoje aktivity obnovil až v auguste 1945.
V rokoch 1945 – 1953 dokázal Mosad le-alija Bet vypraviť 64 lodí s viac ako 70 tisíc židovskými prisťahovalcami, z ktorých mnohí patrili medzi tých, čo prežili holokaust. Na imigráciu židovských prisťahovalcov z arabských krajín sa využívali pozemné cesty. Celkovo dokázal Mosad le-alija Bet na území budúceho Izraela prepraviť 100 tisíc židov.
Najslávnejšou loďou, ktorú používal Mosad, bol Exodus. Loď previezla 4554 židov, ktorí prežili holokaust. Väčšiu časť povojnovej činnosti Mosadu le-alija Bet riadil Ša'ul Avigur (Meirov). Po založení Izraela sa v roku 1953 Mosad le-alija Bet transformoval na agentúru Liškat ha-kešer (hebr. : נתיב, doslova Cesta) opäť na čele s Avigurom. Hlavnou činnosťou Nativ bol transport Židov zo sovietskeho bloku, z arabských krajín a z iných krajín, do Izraela.
Metrická sústava

Metrická sústava alebo metrický systém je sústava základných fyzikálnych jednotiek, založená na jednotke 1 meter alebo jej násobkoch. Bola navrhnutá v roku 1790 vo Francúzsku. Postupne bolo používaných niekoľko mierne odlišných metrických sústav, v súčasnosti je medzinárodne používaná sústava SI.

Kilogram

Gram bol definovaný 7. apríla ako Kocka čistej vody so stranou 1/100 metra pri teplote topenia sa ľadu. Z praktických dôvodov bol neskôr za základnú jednotku zvolený jeden kilogram, ktorý zodpovedal jednému decimetru kubickému čistej vody. V roku 1799 bol vytvorený platinový prototyp kilogramu. Tento prototyp teraz nazývame archívny kilogram. V roku 1889 bol vytvorený medzinárodný prototyp kilogramu, ktorý dodnes slúži ako etalón. Kilogram je v súčasnosti jedinou jednotkou sústavy SI, ktorá je stanovená pomocou prototypu a nie pomocou nejakej fundamentálnej nemeniteľnej vlastnosti.

Sila

Dôležitý vývoj v rámci metrickej sústavy prekonal pojem sily. Pôvodne bol kilogram jednotkou sily. Presnejšie kilogram predstavoval tiaž závažia s hmotnosťou jedného kilogramu. Gauss ale pri svojich pokusoch v druhej polovici 19. storočia použil gram a kilogram ako jednotku hmotnosti a toto chápanie koncom 19. storočia prevážilo. Nejakú dobu sa používali jednotky kilogram hmotnosti a kilogram sily, ktorý bol neskôr premenovaný na jednotku kilopond. V súčasnosti je jednotkou sily newton.
Tétaigne

Poloha

Obec má rozlohu 5,79 km². Najvyšší bod je položený 222 m n. m. a najnižší bod 157 m n. m.

Obyvateľstvo

Počet obyvateľov obce je 81 obyvateľov (2009).
Graf vývoja obyvateľstva:
Zdroje: INSEE
Palác Motešických

Dejiny

História Paláca: Palác Motešických (1840) Národná kultúrna pamiatka
Na mieste súčasného Paláca Motešických stál v stredoveku najznámejší prešporský hostinec U divého muža. Počas kráľovských korunovácií a snemov sa v ňom ubytovávali najvýznamnejší návštevníci hlavného mesta. Neskôr tu býval kartograf Samuel Mikovíni, tvorca bratislavského poludníka, na základe ktorého vznikli prvé mapy uhorských stolíc. Dnešný palác dala v roku 1840 postaviť barónska rodina Motešických. V ňom sa v kasíne magnátov a v pánskom jazdeckom klube stretávala najvyššia šľachta. V roku 2010 sa po kompletnej rekonštrukcii vrátil do Pálaca život.

Rekonštrukcia Paláca Motešických

Palác Motešických vznikol počas Habsburskej Monarchie, kedy dostal do vienka distingvovaný priam aristokratický dizajn, ktorý v sebe spája prvky nadčasovosti a elegancie 19 storočia. Datuje sa už 171 rokov a jeho dôsledná a náročná rekonštrukcia trvala 7 rokov. Pred rekonštrukciou došlo ku kontroverznému vysťahovaniu majiteľov bytov, kedy developer (ako jeden z vtedajších spolumajiteľov) schválil zvýšenie príspevku do fondu opráv domu o 935 Sk (30,82 eura) za m² z pôvodných 10 Sk (0,33 eura), čiže takmer stonásobne, následkom čoho boli ostatní obyvatelia bytov nútení budovu opustiť.
Náročnosť stavby spôsobila rekonštrukcia v historickom centre, plného stavebných obmedzení. Za týchto podmienok sa podarilo podkopať národnú kultúrnu pamiatku zo začiatku 19 storočia. Zastabilizovať ju. Umiestniť pod ňu štvorpodlažnú podzemnú garáž. Výťahmi garáž prepojiť s historickou budovou a zreštaurovať ju od fasád až po schodiská pod odborným dohľadom pamiatkárov. To všetko v najdrahšej lokalite pešej zóny. Následne bol tento historický objekt vybavený rôznorodými technologickými výdobytkami ako napr. vákuové výťahy v trojpodlažných bytoch alebo chladené stropy, ktoré majú výšku takmer štyri metre.

Súčasnosť

Komplex 22 luxusných apartmánov patriacich medzi najluxusnejsie na Slovensku a v strednej Európe, ktoré poskytujú služby 5 hviezdičkového hotela s historickou atmosférou.

Bořek Šípek

Svetoznámy architekt, výtvarník a dizajnér, ktorý je dizajnérom holandských múzeí alebo Pražského hradu vytvoril pre Palác Motešických symbol - rozkvitnuté kvety ľalií. Vystupujú z osvetlenej sklenej plastiky na priečelí budovy, ale stali sa rovnako súčasťou honosných svietidiel v interiéri budovy.
Frontenac (Gironde)

Poloha

Obec má rozlohu 14,4 km². Najvyšší bod je položený 105 m n. m. a najnižší bod 24 m n. m.

Obyvateľstvo

Počet obyvateľov obce je 747 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železník (kôň)

Železník bol úspešný Anglický plnokrvník, valach, ktorý štyrikrát vyhral Veľkú pardubickú.
Narodil sa 29. apríla 1978 v Šamoríne. Matka bola Želatina a pochádzala zo Sovietskeho zväzu a otec Zigounersohn, nemecký plemenník. V októbri 1979 bol predaný za 120 000 Kčs do Agrochemického podniku v Slavkove u Brna.

Dostihová kariéra

V troch rokoch začala jeho dostihová kariéra a v prvom roku získal 7800 korún. Za slabé výsledky mohlo najmä zranenie zadnej nohy, pre ktoré mu hrozilo i utratenie. Riaditeľstvo slavkovských stajní sa preto rozhodlo Železníka predať. Za 90 000 Kčs ho kúpil jazdecký klub Státního statku Světlá Hora.
V roku 1983 sa Železník na bratislavskom závodišti zúčastnil prvej steeplechase. Kvôli zraneniu jeho stáleho jazdca ho osedlal Josef Váňa. Dostih však nedokončili a podobne dopadol i ďalší štart v Slušoviciach. Prvýkrát vyhral 5. júna 1983 na dráhe v Albertovci, na Veľkej cene Sliezska. V ďalšom roku zo siedmich štartov štyrikrát vyhral a dvakrát bol druhý.
6. októbra 1985 sa Železník s Antonínom Novákom v sedle prvýkrát postavil na štart Veľkej pardubickej steeplechase, praskla mu však uzdečka a dostih nedokončil. V ďalšom roku po dvoch pádoch jazdca tiež dostih nedokončil. 4. októbra 1987 Železník s Váňom v sedle suverénne o dvanásť dĺžok vyhral a vytvoril i nový traťový rekord 9:56:13. Veľkú pardubickú vyhral i v nasledujúcich dvoch rokoch. V roku 1990 dostih nedokončil, ale v roku 1991 znovu vyhral, napriek kolízii na Poplerovom skoku. V roku 1992 na dráhe Veľkej pardubickej počas dostihu vnikli demonštranti a Železník mal kolíziu s policajtom. Bodku za jeho dostihovou kariérou urobila terénna vychádzka, pri ktorej si na zadnej nohe zlomil korunkovú kosť a Železník odišiel do "penzie".
Za kariéru vyhral 58 dostihov (30x prvý, 9x druhý, 1x tretí, 1x štvrtý, 2x piaty) a na dotáciách zarobil 1 723 800 korún. V roku 2000 sa Železník do Pardubíc vrátil a bol uvedený do Dvorany slávy ČT.
Zvyšok života strávil v Světlé Hoře a na Malé Morávce. Zomrel 22. decembra 2004.
Mastencová bridlica

Zloženie a vlastnosti

Podobne ako chloritické bridlice vznikli slabou metamorfózou ultrabázickych hornín, najmä peridotitov. Podstatným nerastom mastencových bridlíc je mastenec, z vedľajších chlorit, sľudy, epidot, amfibol, albit a iné. Prímesi sú tvorené apatitom, magnetitom, magnezitom, dolomitom a ďalšími. Sú bielosivé až biele, niekedy žltkasté i zelenkasté. Štruktúra je zreteľne šupinatá, textúra rovnobežná i všesmerná. Na hmat sú mastné, mäkké a dajú sa rýpať nožom. Mastencové bridlice odpovedajú svojim geochemickým zložením ultrabázickým horninám.

Výskyt

V Západných Karpatoch sa vyskytujú vo Volovských vrchoch (Gemerská Poloma, Dobšiná, Hnúšťa, Jelšava), teda hlavne v gemeriku ale aj vo veporickom kryštaliniku.

Použitie

Mastencové bridlice sú jediným zdrojom mastenca. Mastenec je surovina so všestranným využitím vo farmaceutickom, papierenskom, textilnom, chemickom a gumárenskom priemysle, či ako plnidlá do umelých hmôt a pod.